หากท่านเป็น VIP มาเยือนเชียงราย  ต้องแวะร้านนี้ครับ  ผู้หลักผู้ใหญ่มากันเยอะครับ
ร้านนี้เป็นร้านอาหารแต่เก่าแต่แก่ของเชียงรายครับ ที่รับแขก ขึ้นหน้าขึ้นตาทีเดียว ทุกวัน จะมีรถจอดเต็มหน้าฟุตปาท (ไม่มีที่จอดรถ) แต่ก็ขายได้เรื่อยๆ ครับ  

ร้านจะมีสองโซน โซนในสวน ค่อนข้างสวย กับตัวบ้าน  ในตัวบ้าน ก็สวยอีกแบบครับ แนวผู้ดีเล็กๆ ครับ 
แต่ขอเตือนนะครับ โซนในสวนยุงออกจะเยอะนะครับ ถ้านั่งข้างนอกอาคารนี่ ขนาดพ่นยากันยุง ยุงยังไม่กลัวเลยครับ
อาหารที่นำเสนอ จะเป็นอาหารพื้นเมืองครับ อาหารรสเลิศทีเดียว (แต่อาจเหมาะสำหรับท่องเที่ยวมากว่า เพราะรสชาติอาจจะไม่แรงเท่าของเหนือแท้ๆ ) ไม่ว่าจะเป็นไส้อั่ว แคบหมู ลาบ แกงฮังเล ถือว่าใช้ได้หมดครับ  แต่ราคาค่อนข้างสำหรับนักท่องเที่ยวครับ แพงใช้ได้  (สำหรับคนเชียงรายนะครับ แต่ถ้าเกิดเทียบกับ กทม หรือ เชียงใหม่ หัวเมืองใหญ่ๆ นี่ ถือว่า ราคาปรกติเลยก็ว่าได้ครับ) แต่ขึ้นหน้าขึ้นตาครับ ผู้หลักผู้ใหญ่ต้องมาร้านนี้ครับ 

ไส้อั่ว ลาบ ซี่โครง อะไรนี่ ก็  สนน 100-180 ครับ ในช่วงนี้ ตีกลางๆ ก็ที่ประมาณ 120 บาทต่อจานครับ ลองมาดูได้ครับ พาแขกมาก็ไม่น่าผิดหวังครับ 